Istoric, creșterea salariilor duce la creșterea consumului, care înseamnă și creșterea importurilor având în vedere că România nu reușește să acopere anumite dificite, spre exemplu din produsele agroalimentare, economia românească nefiind atât de competitivă în special pe segmentul companiilor românești astfel încât să acoperim cererea internă prin produse făcute local, nu din importuri, și nici la export, să intrăm pe piețe externe la concurență cu produsele de acolo.